Lespromindustrialle luovutettiin 15 000. PONSSE metsäkone | ammattilehti.fi
Käyntejä kotisivuilla:16133814 kpl
27.1.2020 17:13Nisula Forest tarjoaa kannattavuutta harvennuksilleLue lisää »27.1.2020 14:00Nosturikaupassa luotetaan alkavaan vuoteen - palvelukokonaisuus ratkaiseva tekijäLue lisää »27.1.2020 9:10Uudistuva tieliikennelaki tuo muutoksia liikennemerkkeihinLue lisää »
Lespromindustrialle luovutettiin 15 000. PONSSE metsäkone
Ponssen Vieremän tehtaalla valmistui 1.11.2019 jo 15 000. PONSSE-metsäkone, joka luovutettiin venäläiselle Lespromindustrialle. Koneen luovutus oli samalla lähtölaukaus Ponssen ensi vuonna vietettävään 50v-juhlavuoteen. Puolen vuosisadan metsäkonesavottaa juhlistetaan maailmanlaajuisella kiertueella yhdessä asiakkaidemme ja muiden metsäalan ammattilaisten kanssa.
Nyt vastaanotettu PONSSE Buffalo tulee urakoimaan Tomskissa uuden PONSSE Ergon työparina. Lespromindustria on alueellaan merkittävä sahatavaran myyjä, jonka konekannassa on 12 PONSSE-metsäkonetta. Ensi vuonna Ponsse avaa Tomskissa uuden huoltopalvelukeskuksen. Uusi huoltopalvelukeskus tullaan rakentamaan myös Joensuuhun.
15 000. PONSSE valmistui vuosi sitten käyttöönotetussa uudessa tehtaassa, joka on ollut yhtiön historian mittavin investointi, lähes 40 miljoonaa euroa. Investointi on osoittanut painoarvonsa yhtiön jatkuvan kehittymisen tiellä ja on mittava panostus tulevaisuuteen. Testauksen ja laaduntarkastuksen määrää on lisätty tuntuvasti. Tehtaalla on muun muassa otettu käyttöön uusinta teknologiaa edustava optinen 3D-skannausyksikkö, jossa kaikki metsäkonerakenteet voidaan tarkastaa äärimmäisellä tarkkuudella vastaamaan laatuvaatimuksia. Samalla tehdas on nykyaikaistettu myös ympäristöystävällisyyden ja työergonomian näkökulmasta. Joustavat toimintatavat mahdollistavat markkinoiden laajimman malliston ja reagoinnin markkinoiden tarpeisiin. Malliston lippulaivaa PONSSE Scorpionia on valmistettu pian 1000 kappaletta.
Vieremän tehdas on kasvanut jo neljään hehtaariin. Sen ytimessä on edelleen 300 neliön halli, josta kaikki sai alkunsa 50 vuotta sitten. Ponssen tuotanto on Suomen vanhin toiminnassa oleva metsäkonetehdas.
Tuoteuutuudet sarjavalmistuksessa
Viime vuonna lanseeratut tuoteuutuudet, PONSSE Cobra –harvesteri ja PONSSE Bison, ovat täydessä sarjatuotantovauhdissa Active Crane –nosturiuutuuden kera.
PONSSE Bison Active Frame on osoittautunut mullistavaksi uutuudeksi kuormatraktorimarkkinoilla. Yhdessä nykyaikaisen Mercedes-Benz -moottorin, voimakkaan kuormaimen ja lujan, portaattomalla välityksellä varustetun CVT-voimansiirron kanssa Bison Active Frame on erinomainen tehopakkaus puutavaran lähikuljetukseen. Malli on varustettu Active Frame -aktiivivaimennuksella. Ratkaisu on rakenteeltaan yksinkertainen ja toimiva vaimentaen tehokkaasti kuljettajaan kohdistuvat sivuttaisheilahdukset.
Paljon myyty PONSSE Cobra on muuntautumiskykyinen kahdeksanpyöräinen yleiskone, joka soveltuu laajan varustevalikoiman ansiosta erilaisille hakkuutavoille ja työmenetelmille. Cobran valtteja ovat voimakas kuusisylinterinen moottori ja hydrauliikka, jonka tehokkuus kumpuaa suuresta 210 cm3 työpumpusta sekä vahva ja testattu rakenne. Laadukkaiden perusratkaisujen ansiosta harvesteri on luotettava ja polttoainetaloudellinen kokonaisuus. Sen tarkka ja helppokäyttöinen nosturi, hyvä tasapaino ja voimakas kuusisylinterinen moottori tekevät siitä kokonaistaloudellisen ratkaisun vaihteleviin olosuhteisiin.
PONSSE Active Crane on uusi tapa hallita kuormainta ja tehostaa työskentelyä. Se on kuormatraktorin järjestelmä, jolla kuljettaja ohjaa yksittäisten toimintojen sijasta kahmarin liikettä mahdollistaen kuljettajan keskittymisen kuormaintyöskentelyyn. Active Cranea hallitaan helposti kahdella ohjausvivulla, joista toisella ohjataan kahmarin korkeutta maasta ja toisella liikkeen suuntaa. Olennaista on, ettei kuljettajan tarvitse ohjata kaikkia toimintoja yhtäaikaisesti. Kun kuljettaja osoittaa halutun paikan, Active Crane hoitaa kuormaimen noston, taiton ja jatkeen käytön automaattisesti.
50v-juhlakiertueella juhlitaan porukalla
Ponsse, joka sai alkunsa metsäkoneyrittäjä Einari Vidgrénin haaveesta rakentaa maailman paras metsäkone, juhlii ensi vuonna 50-vuotista taivaltaan. Juhlavuotta vietämme yhdessä asiakkaidemme kanssa reilussa Ponsse-hengessä, kuinkas muuten kuin savotalla!
"50-vuotisjuhlakiertueemme kulkee ympäri maailman eri puunkorjuusavotoita kiertäen kaikkiaan 28 maassa, yli sadassa eri tapahtumassa. Euroopan kiertueemme lähtee liikkeelle tammikuun 23. päivä Suomesta päättyen FinnMETKO 2020 -messuille. Euroopan lisäksi vierailemme Etelä- ja Pohjois-Amerikan, Venäjän, Aasian ja Australian savotoilla. Kiertueella keräämme palautetta asiakkailtamme ja esittelemme palvelu- ja tuoteuutuuksiamme."
27.01.2020 17:13 Nisula Forest tarjoaa kannattavuutta harvennuksille
27.01.2020 14:00 Nosturikaupassa luotetaan alkavaan vuoteen - palvelukokonaisuus ratkaiseva tekijä
27.01.2020 9:10 Uudistuva tieliikennelaki tuo muutoksia liikennemerkkeihin
27.01.2020 9:03 Kuljetusten vastuullisuuden arviointi vaikeaa
27.01.2020 8:30 Volvon ladattavien hybridien myynti käy vilkkaana
27.01.2020 8:23 Brexitin vaikutukset kaupparekisteriin, tavaramerkkeihin, mallisuojaan, patentteihin ja tilintarkastusalaan
26.01.2020 10:25 LUE TÄSTÄ: Metsäalan Ammattilehden & Kivirockin VAIHTOKALUSTO -erikoisnumero on ilmestynyt - sisältää 100 % myynti-ilmoituksia!